ભોળાનાથ શિવશંભુની આરાધનાનું પર્વ, ભાઈ-બહેનના પ્રેમની ઝાંખી કરાવતો તહેવાર રક્ષાબંધન, કૃષ્ણલીલાના માહાત્મ્યને દર્શાવતો તહેવાર જન્માષ્ટમી, સ્વાતંત્ર્ય દિને શહીદોની કુરબાની યાદ કરાવતો આઝાદીના આનંદનો તહેવાર. આ બધા તહેવારો એક યા બીજી રીતે આપણી શ્રદ્ધાના દીપકને વધુ ઝળહળતો રાખનારા તહેવારો જ છે. પારસીઓનો ન્યૂ યર ડે અને મુસલમાનોના ઇદ-ઉલ-ફિત્ર પણ આ માસના જ તહેવાર છે. સર્વધર્મની શ્રદ્ધાને સબળ બનાવતા આપણા આ તહેવારો આપણને જીવન જીવવાની કળા શીખવી જાય છે તો એને કેમ ભૂલાય ?